yolugilei meiyaleigi ngai yolu. Pugu lang yezi 

ngori mabuweke ngai wazamiyarau, wik yolugilei 
meiyaleigi ngai yolu. Yompubek keya yongok 

puguitiele yawe wazonolei wiya wazainiya logo panga 

lewe narikke yawe sollo, ngollukku kiri waliyi 

keya ngeriyi. 

Yenese 1 

Anotoqo itiabiyenq keremiza . 

1-5 Koka wallaka solo panuge Anotogo 
ngilluinpek keya ngabellakpek keremiza. 
Ngabellakpek yeik yolu kapura Anotogi kumpek 
kaibek ngalega ngalengale mizageya. Kusa 
panurukku mabiyeng kainenak ngokmena . Anotogo 
kaiya, "Ngaiyek wiyemek mize." Kaiya logo ngaiyek 
wiyemek miza wazamiya. Ngaiyek wiyeitiek wazono 
purik Anoto pakella, pakella logo purik pugu 
wokpek meiya. Pugu kusarik ngelertianirikka 
sangamizi wizinta, wizinta logo pugu kusarik kusa 
meiya. Yawe piyeng mizabek wok wamenakpek. 

6-8 Anotogo kaiya logo kaibek lewe narikke 
wazami keya lewe narik kelang liya kozainuyang 
pongo kaibekka pakngalege yongo. Anotogo 
pakngalege pulemeng ngillumpek meiya. Yawe piyeng 
mizabek wok nayaubek. 

9-10 Anotogo kaiya logo kaibek lewe narikke 
wazami keya lewe narik kelang liya logo 
ngabellakpek tabuntaweki kaiya logo pillik tabunta. 

11-13 Anotogo kaiya logo yengeleiyeng keya 

Yenese 1 

kawelleyeng mabiyeng nalangai nayeng miza logo 
ngabellakpekka lewagella wazamiya. Puyengki 
willekyeng wiri purik panuyengkellik inabillik wiri 
keya ngereke lewe, pillik wilibek. Yawe piyeng 
mizabek wok nayau keya nakpekke . 

14-19 Anotogo kaiya logo yokraek, ngompek 
keya pelewewili tabunta . Pugu yokmek yoklongko 
tabuntabene kelleniiya. Pubu ngompek keya 
pelewewili kusarikke tabuntabene kelleyiya. Togo 
ngabellakpekke ngaiyek wiya . Pugu puyeng 
mabiyeng kereinizarau kopong puyeng luwe keya 
tanga wizagimagi, piyeng kakwela onogi pillik 
wilikpek wizagiinagi. Yawe piyeng mizabek wok 
imangobektau onobekke . 

20-23 Anotogo kaiya logo wataiyiwili 
mabuwili nalangai namekta kaige yenge yungke 
tabunta yoluweki kaiya logo puli lewagella. 
Puwulugu ngereke wik nawili wazaya logo 
kollokngagono wazaya. Anotogo winakwilirau 
mabuwili nalangai namekta keremiza, keremiza logo 
nalangai namekta wazaya logo kollokngagono wazaya. 
Yawe piyeng mizabek wok melenazikpekke . 

24-25 Anotogo kaiya logo watawili mabuwili 

Yenese 1 
nalangai namekta ngabellakpekke tabunta. Wata 
yoluwili raa nayau ma nakmek ono kollokngagono. 
Pugu kemallewili mabuwili nalangai namekta 
keremiza. Puwili mabuwili Anotogi keremizawili 
ngezewili ngereke wik nawili panuwiligellik 
wazaya logo kollokngagono wazaya. 

1:29-30; 2:9a Anotogo yengelei keya willek 
piyeng keya watawili mabuwili keya kawelleyeng 
nibene ngeragiyeng keremiza. Togo Anotogo 
watawiliyegi ngeragiyeng yana . 

Anotogo Yompanubek Keremiza . 

1:25-2:25 Anotogo were yompanubek keremiza. 
Pugu yongkampuyau keremiza. Pugu ngezebekkellik 
puyau keremiza. 

Yenese 2 

Anotogo ngabellaktik weiya logo yompanubek 
keremiza. Pugu yaumpokko wereimungke wilik mana . 
Togo yompanubek weik wik yolu. Anotogo yeik 
pugura Atam meiya. Anotogo kabelak yemanerikke 
yengelei yawelei ngeriya logo Atam miza orowei 
kanta wazamiya. Yaweleige kainaling kiling, kai 
puling sollorik yawelei llibuge ngabellak yeikta 

Itong meiyabekke. Yawe yaka puleige yenge llibuge 

Yenese 2 
yengelei nalei wizilege yengelei yeikta wik yolu- 
gilei meiya. Peleigu yompanu wik yolubene 
kelleraiya purik yompanu peleigi willekyeng ni 
mabura pi ibengki ono. Yawe mabuleige naleirau 
wizilege yengelei yeikta iwaka sagelei meiya, 
Anotogo Atamyegi pillik itieiya, "Ni yaweleigi 
waberek ngai wizimo. Ni yaweleige yengelei 
puyengke willekyeng mabuyeng nagi kani. Kapura 
yengelei iwaka sagileigi willekyeng ni nagi ono 
kani. Wamenalei panga llibuge pulei tamizeige ni 
puleigi willekyeng ni mabura ni yompiyangaiyengki 
iwakagi keya ni kaileyengkirau iwakagi kani ni 
ono kani. Tamizeige ni ni purik mabura ni ibangki; 
pillik mieya. Wata keya winak yolu puwili 
mabuwili Anoto ngezebokko ngabellakpekka 
keremizawili Anotogo iza orowei kanta Atam miza 
mana. Togo Atam ngezebokko kummulla logo puwiligi 
yeikyeng meiya. Kapura Anoto ngezebokko pillik 
kaiya, Atam ngezebek keke yolu purik wazono ono. 
Nogo yongok namele pigi keremiza mowiyiweki. Pi 
pi kiling sawellawei mizagimele keya weik yongok 
pugumele mizibene, Anoto pillik kaiya. Togo Anoto 
ngezebokko Atam keremuge iwekkola wazamiya logo 
pugu Atamyaga illabenak weiya logo korikwek 

Yenese 2 

ngereke limana wazamiya. Pugu illabenak weiya 
logo yongokinele keremiza. Ataiti yogalikta logo 
Anotogo yongokinele Atamyegi miza mana . Ataiii pi 
pakella logo kaiya, "Ni negellik. Anotogo ni 
illabe nogobek weiya logo ni keremiza, tegi nogo 
ni yongokinele meiyagi", menameiya. Purikki wiyeke 
mabek puweke purik yompubekki panu keya mangoyau 
wazayiya logo yongok pugumele kiling yongkamo 
mizi. Togo piyau menalege wamenak miza. Anotogo 
yongkampuyauyegi pillik yeiya, "Yali kolong keya 
yakong mantikwili wazayizo keya yali watabiyeng 
mabiyeng ngai kowizo. Yongkampuyau korik 
piyaugiyau komozigellik kapura kentek ono. 
Anotogo watabiyeng mabiyeng keremiza logo pakella 
keya purikki wazono panu. Yawe piyeng mizabek wok 
melenazik keya nazik keya nakpekke. Anotogo yawe 
piyeng mabiyeng miza walleleige Anoto wok 
melenazik keya nazikka nayaubekke weik leimizi 
purik wok melenazik keya nazikka nayaubekke pulogo 
purik Anotogo wok wallek meiyabek. 

Yenese 3 
Yongkampu Kaile Kailemiza meli . 

1-7 Kemallemokko wizimei ngago ngaigu 

Yenese 3 
inizainek. Pugu yongokmeleyegi pillik meiya, 
"Anoto kaiyara yaweleige yengelei piyeng 
inabiyengki willekyeng ni, ni ono kani kai ma 
tallik?" menameiya. Yongokmologo pillik meiya, 
"Te willekyeng nagi kapura yengelei wamenalei 
panga llibuge puleigi willekyeng te nagi ono kai. 
Tamizeige te saweli purik mabura te ibangki kai", 
imenaraeiya . Kemalleraokko pillik meiya, "Yali 
ibangki ono, yali kaileyengki iwaka inizagi keya 
yorapiyangaiyengki iwaka mizagi. Togo yali 
Anotogellik mabillik iwakagi keya purik pugu 
iwaka." Togo yongokmele yengelei willekpekki 
keriya logo ya kollokkelilegi . Pi weiya logo na. 
Pi yompu pugbektau mana. Pi na logo puyau iwaka 
panu. Togo puyau korik piyaugiyau kimeike 
pakellalegi puyau ngezeyau lilekyeng kiliya logo 
kiye waliya. 

8-21 Yokmek kiliyaweke Anoto yenge yaweleige 

weimizi kang keya mizi. Togo Atam yali yongopu 

Anotogo lewarikki keriya logo piyau panga 

yengeleiyengki sollogo liwik koya . Anotogo 

ngagoyeiya, "Yali talege" , menayeiya. Yompubokko 

kanga meiya, "Nogo ni lewarikki keriya keya ne 

korikwek kimeikelegi ne kullilli wiziga liwiksa" . 

Yenese 3 

Anotogo meiya, "Tako niyegi komozillik pillik 
miziweki kailegi ni yengelei nogo walleklei neiya 
puleigi willekpek na ma tallik," menaraeiya. Atainku 
meiya, "Nugu ne yongok pemele nana. Pugu ne 
willekpek nana logo ne na." Yongokmologo pillik 
meiya, "Keraallemokko neyegi ngaigu kairikki 
wameik kai nobiyeng ne na." menaraeiya. Anotogo 
kemallemekyegi pillik meiya, "Ni pillik mizalegi 
ni korago ngabellakpekke weimizi kampellimo. 



Yenese 3 
Nogo nigi marekngawili keya pigi marekngawili yali 
ngai kellibene kelleyiyagi. Nugu pi ingegantage 
limitagi kapura pugu kebi nugura sopelagi." 
Anotogo yongokmeleyegi pillik meiya, "Ni pillik 
mizalegi mantikwili wazayiweki mabura ni ngangang 
yemane mi z into kapura ni yorapu nugubekyegi ngolluk 
kelli mizagi keya pugu niyegi ngaigi." menameiya. 

Anotogo Atamyegi pillik meiya, "Ni pillik mizalegi 
nogo ibekyeng kollokngagono ngabellakpekke lewagella 
wallibene kelleyiyagi. Ni makngezogo yawe kozang 
mizi keke miza logo ni ngiziyeng nagi wizaglmagi 
pillik mizi kampella ibangki. Nogo ni ngabellak 
ngabellakpekka keremizabek togo kalike ibang purik 
ngerike mabillik ngabelTaktik manimo," menameiya. 
Togo Anotogo watawiligi korikyeng weiya logo iwik 
miza keya kiye waliya wazaya. Atamku yongok 
pugumele yeikta Ibe meiya pi yongkampanu mamokki 
yelibumele. 

22-24 Atam keya Ibe kaileyengki keya 

yompiyangaiyengkirau iwaka panu. Tegi yongkampuyau 

yengelei yeikta wik yolugileigi willekyeng nagirau 

onobene Anotogo puyau kamenak nalege kang 

weizeiyela. Yawe wazonoleige naziwage ngai yoluwili 

pugu wezeiyelarau. Puwili yengelei yeikta wik 

